Nos Siguinus, divina miseratione Masticonensis episcopus, notum facimus universis præsentes litteras inspecturis, quod dominus Dalmatius, dictus Umgarus, miles, in nostra præsentia constitutus, recognovit se accepisse in feodum et homagium ab abbate et ecclesia Cluniacensi quicquid habebat et tenebat in parrochia Sancti Ipoliti et quicquid habebat vel tenebat ultra Giam versus dictum Sanctum Ipolitum; super quo juravit in manu nostra idem Dalmacius pro se et heredibus suis bona fide pacem tenere erga omnes dicti abbatis et ecclesiæ Cluniacensis et contra omnes garantire. In cujus rei testimonium præsentes litteras, ad petitionem dicti Dalmacii, tradidimus supradicti[s] abbati et conventui Cluniacensi sigilli nostri munimine roboratas. Actum anno Domini Mº CCº quadragesimo quarto, mense julii.